*Projekts*

LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr. .§ )

**Grozījumi Ministru kabineta 2010. gada 13. jūlija noteikumos Nr. 634**

**“Sabiedriskā transporta pakalpojumu organizēšanas kārtība maršrutu tīklā”**

Izdoti saskaņā ar

Sabiedriskā transporta pakalpojumu likuma

6. panta pirmo un desmito daļu un 14.panta 2.1daļu

Izdarīt Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā” (Latvijas Vēstnesis, 2010, 122. nr.; 2011, 205. nr.; 2013, 252. nr.; 2014, 167. nr.; 2016, 129. nr.; 2017, 174. nr.; 2019, 79. nr.; 2021, 33.nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Sabiedriskā transporta pakalpojumu likuma 6. panta pirmo un desmito daļu un 14.panta 2.1 daļu”.

1. Izteikt 1.punktu šādā redakcijā:

“1. Noteikumi nosaka:

1.1 maršrutu tīkla izstrādāšanas kārtību;

1.2. kārtību, kādā nosaka pieprasījumu pēc sabiedriskā transporta pakalpojumiem un nepieciešamo maršrutu tīkla apjomu, kā arī kārtību, kādā organizē sabiedriskā transporta pakalpojumus maršrutu tīklā;

1.3. kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas.”

1. Aizstāt noteikumu tekstā vārdus “mājaslapa internetā” (attiecīgā skaitlī un locījumā) ar vārdu “tīmekļvietne” (attiecīgā skaitlī un locījumā).
2. Izteikt 16.7.apakšpunktu šādā redakcijā:

“16.7. aprēķinu par ietekmi uz valsts budžeta izdevumiem, ņemot vērā sabiedriskā transporta pakalpojumu pasūtījuma līgumos noteiktos nosacījumus.”

1. Izteikt 28.5.apakšpunktu šādā redakcijā:

“28.5. maršrutā plānotās nobraukuma, ieņēmumu, izdevumu un pasažieru skaita izmaiņas.”

1. Papildināt noteikumus ar V.2nodaļu šādā redakcijā:

“**V.2 Sabiedriskā transporta pakalpojumi reģionālās nozīmes maršrutos, kurus sniedz bez maksas**

76.7 Pasūtītājs ir tiesīgs noteikt, ka sabiedriskā transporta pakalpojumi reģionālās nozīmes maršrutos (reisos) tiek sniegti bez maksas, ņemot vērā šādus kritēriju kvantitatīvos rādītājus:

76.71. apdzīvotības blīvums (iedzīvotāju skaits uz kvadrātkilometru) pagastā, kurā atrodas reģionālās nozīmes maršruta (reisa) galapunkts, ir mazāks par četriem iedzīvotājiem uz vienu kvadrātkilometru. Apļveida maršrutos tiek vērtēta pietura, kura atrodas pagastā ar zemāko apdzīvotības blīvumu;

76.72. ieņēmumi no pārdotajām biļetēm un nesaņemtie ieņēmumi no pasažieriem, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīvajiem aktiem sabiedriskā transporta pakalpojumu jomā, reģionālās nozīmes maršrutā (reisā) nepārsniedz 15%;

76.73. reisu skaits reģionālās nozīmes maršrutā (reisā) nepārsniedz 6 reisus dienā un nav pieejami citi sabiedriskā transporta pakalpojumi uz pagastu, kurā atrodas maršruta galapunkts vai apļveida maršrutos uz pagastu, kurā pietura atrodas pagastā ar zemāko apdzīvotības blīvumu;

76.74. sabiedriskā transporta pakalpojumu nodrošināšanai nepieciešamais valsts finansējuma apmērs ir vismaz 85% no kopējām reģionālās nozīmes maršruta (reisa) izmaksām.

76.8 Autotransporta direkcija, ņemot vērā šo noteikumu 76.7 punktā norādītos kritēriju kvantitatīvos rādītājus, līdz kalendārā gadā 1.martam izvērtē esošus reģionālās nozīmes maršrutus (reisus), kuros sabiedriskā transporta pakalpojumus sniegs bez maksas.

76.9 Ja izpildās visi šo noteikumu 76.7 punktā norādīto kritēriju kvantitatīvie rādītāji, Autotransporta direkcija līdz kalendārā gada 1.aprīlim iesniedz Sabiedriskā transporta padomei priekšlikumus par reģionālas nozīmes maršrutiem (reisiem), kuros sabiedriskā transporta pakalpojumi tiek sniegti bez maksas.

76.10 Sabiedriskā transporta padome uz diviem gadiem apstiprina reģionālas nozīmes maršrutus (reisus), kuros sabiedriskā transporta pakalpojumi tiek sniegti bez maksas, ar nosacījumu, ka pēc sešiem mēnešiem no lēmuma pieņemšanas dienas Sabiedriskā transporta padome lēmumu pārskata.

76.11 Autotransporta direkcija datus par ieņēmumiem no pārdotajām biļetēm un nesaņemtajiem ieņēmumiem no pasažieriem, kuriem pienākas braukšanas maksas atvieglojumi, vērtē, ņemot vērā pārvadātāju iesniegtos un Autotransporta direkcijai pieejamos statistikas datus attiecīgajā kalendārajā gadā.

76.12 Autotransporta direkcija aprēķina reģionālās nozīmes maršruta (reisa) ieņēmumus, pieņemot, ka pasažieri, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīvajiem aktiem sabiedriskā transporta pakalpojumu jomā, maksājuši pilnu biļetes cenu.

76.13 Autotransporta direkcija datus par iedzīvotāju skaitu pagastā iegūst no Pilsonības un migrācijas lietu pārvaldes publicētās Fizisko personu reģistra statistikas attiecīgajā kalendārajā gadā.

76.14 Autotransporta direkcija datus par pagasta platību iegūst no Valsts zemes dienesta publicētās informācijas par administratīvo teritoriju un teritoriālā iedalījuma vienību platībām.

76.15 Autotransporta direkcija informāciju par reģionālas nozīmes maršrutiem (reisiem), kuros sabiedriskā transporta pakalpojumi pasažieriem tiek sniegti bez maksas, publicē Autotransporta direkcijas tīmekļvietnē (www.atd.lv).”

1. Papildināt noteikumus ar 92. un 93.punktu šādā redakcijā:

“92. Autotransporta direkcija sākotnējos reģionālās nozīmes maršrutus (reisus), kuros sabiedriskā transporta pakalpojumi tiek sniegti bez maksas, apstiprina līdz 2021.gada 1.septembrim.

93. Autotransporta direkcija, lai 2021. un 2022.gadā noteiktu šo noteikumu 76.72. apakšpunktā minētā reģionālās nozīmes maršrutu tīkla maršrutu (reisu) kritērija kvantitatīvo rādītāju, ņem vērā datus par 2019. gadu.”

Ministru prezidents A.K.Kariņš

Satiksmes ministrs T.Linkaits

Iesniedzējs:

satiksmes ministrs T.Linkaits

Vīza: valsts sekretāre I.Stepanova